cyanic-selkie/wikianc huggingface dataset:
Էռնեստ Հարությունյան
Կենսագրություն
1959 թվականին ավարտել է Երևանի պետական համալսարանը։ 1961 թվականից աշխատել է ՀՀ ԳԱԱ Կենդանաբանության ինստիտուտում, 1977-2003 թվականներին՝ տզաբանության լաբորատորիայի վարիչ։ Աշխատանքները վերաբերում են ՀՀ-ում հանդիպող տզերի տեսակային կազմին, կենսաբանությանը, էկոլոգիային և այլ հարցերի։ Նկարագրել է ՀՀ-ում հանդիպող տզերի 480 և հայտնաբերել 44 նոր տեսակներ ։
Ծանոթագրություններ
Կատեգորիա:Հայ կենդանաբաններ Կատեգորիա:ԵՊՀ շրջանավարտներ Կատեգորիա:Կենսաբանական գիտությունների դոկտորներ
Ինիչուլ
Ինիչուլ (Иничул, Инiс чул), գյուղ Ռուսաստանի, Խակասիա հանրապետության Տաշտիպսկի շրջանի կազմում։
Աբադաղ
Աբադաղ, գյուղ Արևմտյան Հայաստանում, Վանի վիլայեթի Վանի գավառում։ Գտնվում է Վանա լճի ափին Դատվանից 15 կմ հյուսիս։ Գյուղի հարավում գտնվում էր լիճը, իսկ հյուսիսում լեռներ էին։
XX դարի սկզբին ուներ 15 տուն բնակիչ, որոնք զբաղվում էին անասնապահությամբ և երկրագործությամբ։ Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին ։
Ծանոթագրություններ
Կատեգորիա:Արևմտյան Հայաստանի գյուղեր
Առուկյուլա (գյուղ, Վիննի շրջան)
Առուկյուլա (Aruküla), գյուղ Էստոնիայի Լյաենե-Վիրումաա նահանգի Վիննի շրջանում։
2011 թվականի տվյալներով գյուղում բնակվում էր 49 մարդ։
Պոկրովկա (գյուղ, Բլագովեշչենսկի շրջան)
Պոկրովկա (Покровка, Покровка), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 478 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովեշչենսկի շրջանի բնակավայրեր
Ալինա Փահլևանյան
Ալինա Աշոտի Փահլևանյան, հայ երաժշտագետ, ֆոլկլորագետ։ Արվեստագիտության թեկնածու (1989):
Կենսագրություն
Ալինա Փահլևանյանը ծնվել է Երևանում։ 1960 թվականին ավարտել է Երևանի պետական կոնսերվատորիայի դաշնամուրի, 1961 թվականին՝ երաժշտագիտության բաժինները։ 1970 թվականից դասավանդում է Երևանի կոնսերվատորիայում, պրոֆեսոր՝ 1994 թվականից, 1992 թվականից՝ կոնսերվատորիայի ֆոլկլորագիտության ամբիոնի վարիչ ։
Ստեղծագործություններ
Կազմել է ժողովածուներ՝
Արտաքին հղումներ
Կատեգորիա:Հայ երաժշտագետներ Կատեգորիա:Արվեստագիտության թեկնածուներ Կատեգորիա:Հայ պրոֆեսորներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Ֆրենկ Աբիգնեյլ
Ֆրենկ Ուիլյամ Աբիգնեյլ կրտսեր (Frank William Abagnale, Jr, ), փաստաթղթային անվտանգության ոլորտի ամերիկացի փորձագետ, որն ավելի հայտնի է իր հանդուգն հանցագործություններով, որոնք կատարվել են 1960-ական թվականներին։ Ունենալով հատուկ տաղանդ և խարդախության հակում, նա 16 տարեկանում սկսել է կեղծել չեկերը և կանխիկացնել դրանք ամբողջ երկրում և նրա սահմաններից դուրս։ Հանցավոր գործունեության հինգ տարվա ընթացքում նրա 2,5 մլն դոլար ընդհանուր գումարի կեղծ չեկերը հայտնվել են աշխարհի 26 երկրների շրջանառության մեջ։ Թաքնվելով քրեական հետապնդումից՝ Աբիգնեյլը վերամարմնավորման զարմանալի ունակություններ է դրսևորել՝ ներկայանալով որպես ավիաուղիների օդաչու, սոցիոլոգիայի պրոֆեսոր, բժիշկ, փաստաբան և այլն։ Միայն 1969 թվականին Ֆրանսիայում կարողացել են բռնել խաբեբային։ ԱՄՆ արտահանձնումից հետո նա դատապարտվել է 12 տարվա ազատազրկման, բայց նստել է ժամկետի մեկ երրորդը։ Հետաքննությունների դաշնային բյուրոն նրան համագործակցության է հրավիրել շրջանառության մեջ եղած կեղծիքների, ինչպես նաև դրանց արտադրողների հայտնաբերման ուղղությամբ։ Աիգնեյլը հիմա էլ կարդում է դասախոսություններ ՀԴԲ-ի ակադեմիայում, ինչպես նաև խորհրդատվություն է տալիս տարբեր պետությունների խոշորագույն կորպորացիաներին և պաշտոնական հաստատություններին։ Նրա ոչ սովորական կյանքի պատմությունը հիմք է հանդիսացել «Բռնիր ինձ, եթե կարող ես» (Catch Me If You Can) ինքնակենսագրություն համար, որի շնորհիվ ռեժիսոր Սթիվեն Սփիլբերգը նկարահանել է համանուն ֆիլմ, որտեղ Ֆրենկի դերը խաղացել է Լեոնարդո Դի Կապրիոն։ Աբիգնեյլը ֆիլմում հայտնվել է ֆրանսիական ոստիկանության հանձնակատարի փոքրիկ դերում, որը ձերբակալում է Ֆրենկ Աբիգինին։ Իր մեքենայությունների մեծ մասը Աբիգնեյլը ստացել է օգտագործելով պարզունակ սարքավորումներ՝ գրիչ, մկրատ, ռետին և սոսինձ ։
Վաղ տարիներ
Ֆրենկի ծնողները եղել են գործարար Ֆրենկ Աբիգնեյլ ավագն ու Պոլետ Աբիգնեյլը՝ ազգությամբ ֆրանսուհի։ Նրանք չորս երեխա են ունեցել, Ֆրենկ կրտսերը երրորդ երեխան է եղել ընտանիքում։ Շատ որակներ և հմտություններ նա ժառանգել է իր հորից, ով շատ է հետաքրքրվել քաղաքականությամբ, ինչպես նաև աշխատանքի բերումով կապված է եղել տարբեր սոցիալական կարգավիճակի մարդկանց հետ։ Երբ Ֆրենկը դարջել է 16 տարեկան, նրա ծնողներն ամուսնալուծվել են։ Դատարանի որոշմամբ դեռահասին թողել են հոր խնամատարության տակ։ Այնուամենայնիվ, Ֆրենկի խոսքերով, նրա հայրն այնքան էլ չի սպասել դրան։ Ծնողների ամուսնալուծությունը խիստ վնասել է անչափահաս Ֆրենկին, և նա ընդհուպ մինչև հոր մահը (1974 թվականին) ապարդյուն փորձել է վերականգնել ընտանիքը։ Հայրը դարձել է Ֆրենկի խարդախության առաջին զոհը։ Հակառակ սեռի նկատմամբ հետաքրքրության աճով նա սկսել է ավելի շատ ծախսվել աղջիկների հետ շփվելու համար, ինչի համար գումար է հանել վարկային քարտից, որը նույնպես նվիրել էր հայրը։ Ֆրենկը յուրօրինակ համաձայնություն է ունեցել բենզալցակայանների աշխատակիցների հետ՝ վառելիք և պահեստամասեր վաճառելովով՝ նա խնդրել է քարտի վրա մեծ գումար փոխանցել, իսկ իրական գնի տարբերությունը բաժանել է բենզալցակայանի աշխատողներների հետ։ Քարտի վերջնական հաշիվը կազմել է 3400 դոլար, ինչի մասին Աբիգնեյլ ավագը իմացել է միայն պարտքեր հավաքողի հետ անձնական շփումից հետո։ Պարզվել է, որ Ֆրենկը ոչնչացրել է փոստով եկած ծախսային կտրոնները։ Շուտով Ֆրենկը վերջնականապես անցել է արկածախնդիր կենսակերպի և սկսել է խարդախության ավելի լուրջ գործողություններ կատարել։ Նրա առաջին հանցագործությունը եղել է իր իսկ հաշվին կտրոնների կեղծումը, ընդ որում՝ կտրոնի գումարը գերազանցել է հաշվի գումարը։ Նման խարդախություն նա արել է բազմաթիվ անգամ տարբեր բանկերի նկատմբ։ Ընդհանուր տվյալների բազայում ավելի շատ օգտագործվել է կեղծ ավանդային բլանկների ընդունումը։ Դա նշանակում է, որ բանկի իրական հաճախորդների հաշիվներից գումար է հոսել Ֆրենկի կեղծ հաշվին։ Այսպիսով, նա յուրացրել է ավելի քան 40 հազար դոլար, նախքան բանկերը միջոցների արտահոսք են հայտնաբերել։ Այն պահին, երբ նրան հետախուզել են, Ֆրենկը հասցրել է հաշիվներից գումար հավաքել և փոխել ինքնությունը։
Ավիաուղիների օդաչու
Ամենից հաճախ Ֆրենկ Աբիգնեյլն օգտագործել է օդաչուի կերպարը, որը տրամադրել է մի շարք առավելություններ։ 16-18 տարեկանում «Pan American»-ի խոշորագույն ավիաուղիներից մեկի վրա «աշխատելով»՝ նա ընկերության հաշվին թռել է ավելի քան 1.000.000 մղոն՝ ավելի քան 250 չվերթ դեպի աշխարհի 26 երկրներ։ Որպես ավիաուղիների աշխատակից՝ նա կարող էր անվճար օգտվել հյուրանոցների ծառայություններից, ինչը «Pan American»-ին նույնպես վնաս է եղել։ Ինչ վերաբերում է օդաչուի իրավունքով օդանավի իրական կառավարմանը, ապա նրան հաջողվել է խուսափել այդ պատասխանատվությունից՝ վկայակոչելով արյան մեջ ալկոհոլի առկայության դեպքում ինքնաթիռի օդաչուական արգելքի մասին։
Բժիշկ
Շուրջ մեկ տարի Աբիգնեյլին հաջողվել է ներկայանալ որպես Ջորջիա նահանգի հիվանդանոցներից մեկի գլխավոր մանկաբույժ՝ ներկայանալով որպես Ֆրենկ Կոներս (Frank Conners)։ Ջորջիայում նա թաքնվել է ոստիկանության կողմից հետապնդումից։ Երբ նա սկսել է իր շենքի բնակարաններում ձևակերպումնեը, «մասնագիտություն» սյունակում Աբիգնեյլն իրեն գրանցել է որպես բժիշկ՝ վախենալով, որ օդաչուի դեպքում համարի տերը կարող է ստուգել «Pan American»-ի տվյալների ձայնագրությունը։ Դրանից հետո նա ընկերացել է իր հարևաններից մեկի հետ, որն իսկական բժիշկ է եղել և տեղ է ստացել կլինիկայում։
Իրավագիտություն
Աշխատելով «Pan American»-ում Ռոբերտ Բլեք (Robert Black) կեղծանունով՝ նա բորտուղեկցորդուհիներից մեկին ասել է, որ ունի Հարվարդի համալսարանի իրավագիտության ֆակուլտետի դիպլոմ։ Նա նրան ծանոթացրել է իր իրավաբան ընկերոջ հետ, ով Աբիգինեյլին հրավիրել է հանձնել աստաբանության քննությունը։ Իրավաբան դառնալու համար Աբիգնեյլը ստիպված է եղել կեղծել դիպլոմը և պատրաստվել հանձնմանը։ 8 շաբաթ ինքնուսուցումից և երկու անհաջող փորձերից հետո նրան հաջողվել է տեղ ստանալ Լուիզիանա նահանգի գլխավոր դատախազին կից։ Այստեղ նա աշխատել է ութ ամիս, մինչև ազատվել է աշխատանքից։ Նրա հեռանալու պատճառը եղել է այն մտավախությունը, որ նրան կարող է բացահայտել Հարվարդի իրական շրջանավարտը, ով նույնպես աշխատել է դատախազին կից։
Կալանք
Ֆրենկ Աբիգնեյլը ձերբակալվել է Ֆրանսիայում 1969 թվականին։ «Էյր Ֆրանս»-ի աշխատակիցներից մեկը ոստիկանությանը հայտնել է, որ հետախուզվողին ճանաչել է, քանի որ նախկինում տեսել է։ Աբիգինի ձերբակալությունից հետո միանգամից 12 երկրներ պահանջել են նրան հանձնել իրենց տարածքում կատարված հանցագործությունների համար։ Ֆրանսիական դատարանը երկու օրվա ընթացքում դատավճիռ է կայացրել մեկ տարվա ազատազրկման ձևով պատիժ նշանակելու մասին, որն այնուհետև կրճատվել է մինչև 6 ամիս։ Դրանից հետո նրան արտահանձնել են Շվեդիա, որտեղ նա ևս 6 ամիս է անցկացրել։ Շվեդական օրենսդրության պակաս խիստ բնույթի պատճառով այստեղ Աբիգնեյլը կարողացել է իրեն ավելի հարմարավետ զգալ։ Բայց առջևում նրան սպասել է Իտալիայում խարդախության հերթական դատավարությունը։ Նրա բախտի բերմամբ, Շվեդիային և ԱՄՆ-ին հաջողվել է համաձայնության գալ կալանավորին հայրենիք արտաքսելու շուրջ։ Պատճառը Աբիգնեյլի անձնագրի չեղարկումն է եղել, որը շվեդական կողմին օրինական հիմք է տվել նրան արտաքսելու համար։ 1971 թվականի ապրիլին Վիրջինիա նահանգում Աբիգնեյլին դատապարտել են 12 տարվա ազատազրկման։ Ֆրենք Աբիգնեյլը բանտից 4 տարի անց դուրս է եկել՝ շնորհիվ այն բանի, որ համաձայնել է համագործակցել ՀԴԲ-ի հետ։
Օրինական գործունեություն
Ազատ արձակվելով բանտից՝ Ֆրենկ Աբիգնեյլը փորձել է իրեն գտնել խոհարարի, նպարավաճառի, կինոմեխանիկի և այլ կերպարներում։ Աշխատանքի ընդունվելիս նա չի նշել իր նախկին դատվածությունը, բայց երբ գործատուներն այդ մասին իմացել են անկետային տվյալների միջոցով, ապա անմիջապես մերժել են թափուր աշխատատեղերը։ Արդյունքում, Աբիգնեյլը որոշել է դիմել ոչ ստանդարտ առաջարկով բանկային գրասենյակ։ Նա պատմել է իր անցյալի մասին և կնքել է հետևյալ գործարքը. նա բանկի աշխատակիցներին պետք ցույց տար խաբեության և փաստաթղթերի փոխանակման եղանակները, փոխարենը ոչինչ չպետք է վերցներ, եթե ելույթն անօգուտ լիներ։ Եթե դա օգտակար լիներ, ապա նա կվճարվեր 500 դոլար և այլ բանկերի նույնպես կառաջարկեր։ Քանի որ նրա ցուցադրած հնարքները պատշաճ տպավորություն են թողել, Աբիգնեյլը շուտով դարձել է անվտանգության հարցերով օրինական խորհրդատու։ Ավելի ուշ, Օկլահոմա նահանգի Թալսա քաղաքում, նա հիմնել է «Abagnale & Associates» գործակալությունը, որը խորհուրդ է տալիս համաշխարհային ճանաչում ունեցող կորպորացիաներին։ Ըստ գործակալության կայքի, աբիգնեյլյան պաշտպանության խարդախության ծրագիրն այժմ կիրառում են ավելի քան 14 000 ընկերություններ։ Բացի այդ, նա շարունակում է համագործակցել ՀԴԲ-ի հետ՝ դասախոսություններ կարդալով ակադեմիայի և բյուրոյի պրոֆիլային բաժիններում։ Այս բիզնեսի շնորհիվ Ֆրենկ Աբիգնեյլն այս պահին պաշտոնական միլիոնատեր է։ Նա ապրում է մի քաղաքում, որտեղ հիմնված է իր բիզնեսը, մի կնոջ հետ, ում հետ ամուսնացել է ազատ արձակվելուց մեկ տարի անց։ Աբիգնեյլն ունի երեք որդի, որոնցից մեկն աշխատում է ՀԴԲ-ում։ Գործակալ Ջո Շեյը, «Բռնիր ինձ, եթե կարող ես» ֆիլմի Կարլ Հենրեթի նախատիպը, Աբիգնեյլի մտերիմ ընկերն է եղել։ Աբիգնեյլը ստեղծել է նաև «Frank W Signature Watermark Safety Paper» թուղթը, որը նախատեսված է չեկերի, անցումների, տոմսերի և այլ հաճախ կեղծված փաստաթղթերի պատրաստման համար։ Պաշտպանության տարրեր են հանդիսանում Աբիգնեյլի ստորագրության տեսքով երկգույն ջրային նիշերը, տոների ամրացման համար նախատեսված նյութը, գունավոր մանրաթելերը և թղթի զգայունությունը քիմիական ազդեցության նկատմամբ, ինչպես նաև դրա բացակայությունն ազատ վաճառքի մեջ։ Արտադրության բացառիկ իրավունքների դիստրիբյուտորը և «Standard Register»-ն սեփականատերը։
Աշխատավորական ոստիկանություն
Աշխատավորական ոստիկանություն (Munkásőrség), Հունգարիայի սոցիալիստական բանվորական կուսակցության ռազմականացված կազմակերպություն, գործել է 1957-1989 թվականներին։ Պաշտպանության համակարգ Հունգարիայում` «իրական սոցիալիզմի» պաշտպանության համար։ Գործել է կուսակցական վերահսկողության կարգով` հասարակական կարգուկանոնը պահպանելու համար։
Դժվարություններ
Գործնական հրամանատարությունը իրականացնում էր Ներքին գործերի նախարարությունը, իսկ քաղաքական որոշումները կապված էին աշխատավորական միլիցիայի գործունեության հետ։ Դա ընդգծում է կառուցվածքի համազգային նշանակությունը։ Սակայն ի սկզբանե Աշխատանքային միլիցիան ընկալվում էր, որպես «կուսակցության բանակ»։ Սկզբում Աշխատանքային միլիցիան բաղկացած էր 20 հազար մարդուց։ Իսկ 1989 թվականին նրա թիվը հասնում էր 60 հազարի։ Կառույցի բյուջետային ծախսերը հասել է 1 մլրդ. ֆորինտի։ Նշվել է, որ չնայած ընգծված առաջնահերթություններին, նրա անդամների կեսը կուսակցական և պետական գործունեություն իրականացնողներ էին, մտավորականներ և նույնիսկ անհատ ձեռներեցներ։ Աշխատավորական միլիցիայի անդամները կրում էին մուգ կապույտ համազգեստ (նրա որոշ տարրեր հիշեցնում էին ռազմական համազգեստ) և անցկացնում էին զինվորական վերապատրաստումներ։ Զորամիավորումները, որոնցում իրականացվում էին վերապատրաստումները, ուշադրություն էին դարձնում մեծամասնության կողմից ցանկացած զենքի օգտագործմանը տիրապետելու հմտություններին։ Միևնույն ժամանակ վերապատրաստվողներին տրվում էր կարգավիճակ։ Որոշ թեկնածուների կողմից արձանագրվել են հարձակումների, ծեծի, երբեմն էլ ինքնասպանություն դեպքեր ։ Խնդիրն հասել է այնպիսի չափերի, որ քննարկվել է Հունգարիայի սոցիալիստական աշխատավորական կուսակցության քաղբյուրոյում և անձամբ Կադարի կողմից։ Խնդրի առկայությունը պետք է դիտարկել որպես ֆաշիստական սադրանքի հետևանք։
Լուծարում
1989 թվականին Յանոշ Կադարի հրաժարականից և մահվանից հետո ընտրվեց նոր ղեկավարություն Նեմետ Միկլոշի, Իմրե Պոժգայի, Ռեժյե Ներշի գլխավորությամբ։ Ղեկավարությունը սկսեց Հունգարիայում սոցիալիզմի ապամոնտաժման և «իրական սոցիալիզմի» ստեղծման աշխատանքով զբաղվել։ Հասարակության մեջ առաջ եկավ լարված և բացասական վերաբերմունք դեպի ոստիկանական կառույցը։ Աշխատավորական միլիցիայի կառույցը պահպանողական դիրք գրավեց, բայց հակաբարեփոխիչ գործունեություն ի հայտ չեկավ։ Առաջարկություն մտցվեց փոխել երդման բանաձևը` «ծառայություն սոցիալիզմի» սկզբունքը փոխարինելով «ծառայություն հունգարիայի Սուրբ թագին» սկզբունքով :1989 թվականի հոկտեմբերի 20ին Արդարադատության նախարարը` Կուլսար Կալման հրամայեց լուծարել բանվորական միլիցիան։ 1989 թվականի նոյեմբերի 26-ին տեղի ունեցավ հանրաքվե է 4 հարցի շրջանակում` նախագահի ընտրության ընթացակարգի, նախագահի գույքի բռնագրավման, սոցիալիստական ձեռնարկությունների և հիմնարկների տրոհման և Հունգարիայի աշխատավորական միլիցիայի լուծարման հարցերով:Աշխատավորական միլիցիայի վերացման կողմ են քվեարկում գրեթե 95%-ը ։
Ծանոթագրություններ
Կատեգորիա:Հունգարիայի Սոցիալիստական Հանրապետություն Կատեգորիա:Ռազմական կազմակերպություններ Կատեգորիա:1957 թվականին հիմնադրված կազմակերպություններ
Հին Հայաստանի գլխավոր ճանապարհներ
Հին Հայաստանի գլխավոր ճանապարհներ, ցամաքային և ջրային ճանապարհներ Հին Հայաստանում, որոնց միջոցով տեղի է ունեցել հաղորդակցություն։ Հայաստանի համար առաջնակարգ նշանակություն են ունեցել ցամաքային ճանապարհները։ Նա իր աշխարհագրական դիրքով կարևոր կապող օղակ և կամուրջ է եղել Հնդկաստանի ու Պարսկաստանի և Սև ու Միջերկրական ծովերի, ինչպես նաև Միջագետքի և Սև և Կասպից ծովերի միջև։ Իայկական լեռնաշխարհն ունեցել է ստրատեգիական-քաղաքական նշանակություն։
VI դարում և հետագայում Դվինց դուրս էին գալիս հինգ գլխավոր ճանապարհներ, որոնք տրված ե «Մղոնաչափք»ում, նաև Ղևոնդ Ալիշանի մոտ։ Առևտրի և հաղորդակցության Հայաստանն արտակարգ դեր է ունեցել մանավանդ IX դարի վերջերից մինչև մոնղոլական արշավանքն ընկած շրջանում։ Հայկական լեռնաշխարհը, գտնվելով Արևելքի և Արևմուտքի միջև, հանդիսացել է նրանց կապող օղակը։
Արտաշեսյանների և Արշակունիների ժամանակաշրջան
Արտաշեսյանների և Արշակունիների թագավորության մեջ մտնող ծայրագավառները (Փայտակարան, Տայք և այլն), որոնք մոտ էին Կասպից և Սև ծովերին, հաճախ դուրգս էին գալիս Հայկական պետության շրջանակներից և, տնտեսական, առևտրական ու կուլտուրական առումով լինելով համեմատաբար թույլ զարգացած, շատ թե քիչ ուժեղ ազդեցություն չէին կարողանում երկրի ընդհանուր դրության վրա։
Ցամաքային ճանապարհներ
Հայաստանի համար առաջնակարգ նշանակություն ունեցող ճանապարհները ցամաքային ճանապարհներն էին, իսկ նրանց ուղղությունները և հարմար լինելն էլ կախված էր տվյալ շրջանի ռելիեֆից ու տեղական այլ պայմաններից։ Այն շրջանում, որտեղ ռելիեֆը լեռնային է, ճանապարհները դժվարամատչելի էին, և փոխադրական ամենալավ միջոցներն այդպիսի վայրերում հանդիսանում էին բեռնակիր անասունները՝ ձի, ջորին, էշը։ Ավելի տափարակ վայրերում՝ սարահարթերում և դաշտերում, գետերի լայն ու խոր ձորերում, ճանապարհներն այնքան հարմար էին որ նրանցով անցնում էին անիվավոր փոխադրական միջոցները։ Փոքրաթիվ դաշտային ճանապարհները մի դաշտից մյուսին անցնելիս հանդիպում էին լեռնային բարձր շղթաների՝ անցնելով վերջիններիս համեմատաբար հարմար անցքերով՝ լեռնանցքներով։ Հայկական լեռնաշխարհի լեռնանցքներն ունեն մոտ 1200-2000 մ բարձրություն (ծովի մակերևույթից), ձմռանը ծածկվում են խոր ձյունով, և նրանց մեծագույն մասը դառնսւմ է բոլորովին անանցանելի։ Հաղորդակցության ուղիները Արցախ, Սյունիք, Գուգարք, Սասուն, Մոկք, Չորրորդ Հայքի որոշ շրջաններում եղել են գլխավորապես նեղ ու փոքրիկ լեռնային կածանները :
Ծանոթագրություններ
Կատեգորիա:Տրանսպորտ Կատեգորիա:Հայաստան Կատեգորիա:Աքեմենյաններ Կատեգորիա:Արտաշեսյաններ Կատեգորիա:Արշակունիներ
Ինիկչան
Ինիկչան (Ыныкчан), գյուղ Ռուսաստանի, Սախա-Յակուտիայի հանրապետության Ուստ-Մայսկի ուլուսի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սախա-Յակուտիայի հանրապետության Ուստ-Մայսկի ուլուսի բնակավայրեր Կատեգորիա:1940 թվականին հիմնադրված բնակավայրեր
Մովսես Ստեփանյան
Մովսես Արշակի Ստեփանյան, (1886 թ. - 1914 թ.) հայ ֆիդայի։ Ծնվել է Բրաջուր գյուղում։ Ավարտել է Գանձակի գիմնազիան։ 1905 թ.-ին անդամագրվել է ՀՅԴ կուսակցությանը։ 1907 թ.-ի օգոստոսին Շակաշենում (Ելենդորֆ) Ղևոնդ Մելքումյանի հետ սպանել է մեծահարուստ գինեգործ Գուրային։ 1907 թ.-ին ձերբակալվել է և աքսորվել Սիբիր։ Մահացել է 1914 թ.-ին տուբերկուլոզ հիվանդությունից։
Գրականություն
Կատեգորիա:Բրաջուր գյուղում ծնվածներ Կատեգորիա:Հայ ֆիդայիներ Կատեգորիա:1886 ծնունդներ Կատեգորիա:1914 մահեր
Վանկուվերի ծովային թանգարան
Վանկուվերի ծովային թանգարան (Vancouver Maritime Museum), ծովային թանգարան, նվիրված է Վանկուվերի, Բրիտանական Կոլումբիայի և Կանադական Արկտիկայի ծովային պատմություններին։
Պատմություն
Թանգարանը հիմնադրվել է 1959 թվականին։ Այն Կանադայի հնագույն ծովային թանգարանն է և Հյուսիսային Ամերիկայի ծովային թեմայով թանգարաններից լավագույններից մեկը ։ Թանգարանի հավաքածուի լավագույն նմուշներից է հանդիսանում Թագավորական ձիավոր ոստիկանությանը պատկանող «St. Roch», երկկայմ առագաստանավը, որն առաջինն է շրջանցել ողջ Հյուսիսային Ամերիկան` անցնելով Պանամայի ջրանցքով։
Արտաքին հղումներ
Կատեգորիա:Վանկուվերի թանգարաններ Կատեգորիա:Ծովային թանգարաններ
(4854) Էդսկոտ
(4854) Էդսկոտ (Edscott), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,98288 ա. մ., առավելագույնը մոտենում է 2,7937 ա. մ. հեռավորության վրա և հեռանում 3,172 ա. մ. ։ Արեգակի շուրջ մեկ ամբողջական պտույտ է կատարում 1881,71 երկրային օրվա ընթացքում, իր ուղեծրով շարժվելով միջինում 0,191316 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,68° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կիև (օդանավակայան)
Կիև, միջազգային օդանավակայան, որը գտնվում է Կիևում։ Ամենամեծ օդանավակայաններից է ողջ Ուկրաինայում։ Պաշտոնական անվանումը՝ «միջազգային օդանավակայան Բորիսպոլ» ։ Օդանավակայանը տեղակայված է քաղաքի կենտրոնից 18 կմ հեռավորության վրա։ Օդանավակայանից հիմնականում իրականացվում են միջազգային չվերթներ։ 2012 թվականի տվյալներով օդանավակայանը սպասրկել է ավելի քան 8 478 000 ուղևորների։ Օդանավակայանից ամեն օր իրականացվում են 43 միջազգային և 9 ներքին չվերթներ ։
Պատմություն
Օդանավակայանը հիմնադրվել է 1959 թվականի հունիսի 22-ին։
1960 թվականի նոյեմբերին օդանավակայանը սկսեց շահագործել Տու-104 և Ան-10 ինքնաթիռները։
1965 թվականին օդանավակայանում բացվեց նոր տերմինալի շենք։
1974 թվականին օդանավակայանը ստացավ Տու-134 և Տու-154 ինքնաթիռները։
1980 թվականին օդանավակայանից չվերթներ իրականացվեցին դեպի Մոսկվա Շերեմետևո։
Կառուցվածք
Օդանավակայանը ունի 6 տերմինալներ։
Տերմինալ A - Այս տերմինալը նախատեսված է ներքին չվերթների համար, սակայն 2011 թվականի սեպտեմբերի 14-ին այն փակվել է ։
Տերմինալ В - Այս տերմինալը ևս նախատեսված է ներքին չվերթների համար։
Տերմինալ С - Այս տերմինալը ծառայում է միայն VIP-ուղևորների համար։
Տերմինալ D - Օդանավակայանի հիմնական տերմինալն է։ Այս տերմինալից իրականացվում են միջազգային և ներքին չվերթներ։
Տերմինալ Е - Այս տերմինալը նախատեսված է բեռնափոխադրումների համար։
Տերմինալ F - Այս տերմինալը նախատեսված է չատրերային չվերթների համար ։
Արտաքին հղումներ
Կատեգորիա:Ուկրաինայի օդանավակայաններ Կատեգորիա:Կիևի տեսարժան վայրեր
Ինկովո
Ինկովո (Иньково), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Զինվորական փառքի քաղաք (ստելա, Լուգա)
«Զինվորական փառքի քաղաք» ստելա (Памятник-стела «Город воинской славы»), հուշարձան-կոթող Ռուսաստանի Լուգա քաղաքի «Լուգա I» երկաթուղային կայարանի դիմաց գտնվող պուրակում։ Բացվել է 2010 թվականի մայիսի 9-ին։ Կոթողը կանգնեցվել է Լուգա քաղաքին «Զինվորական փառքի քաղաք» պատվավոր կոչում շնորհելու կապակցությամբ։
Հուշարձանի պատմություն
Ռուսաստանի Դաշնության նախագահ Վլադիմիր Վլադիմիրովիչ Պուտինի 2006 թվականի դեկտեմբերի 1-ի հրամանագրի համաձայն յուրաքանչյուր քաղաքի «Զինվորական փառքի քաղաք» պատվավոր կոչում շնորհելուց հետո քաղաքում տեղադրվում է այդ իրադարձությանը նվիրված կոթող։ Այդ բարձր կոչմանը Լուգա քաղաքն արժանացել է 2008 թվականի մայիսի 5-ին ։
Հուշարձան–կոթողի բացումը կայացել է 2010 թվականի մայիսի 9-ին ։ Հուշարձանի բացման հանդիսավոր արարողությանը ելույթ է ունեցել Լենինգրադի մարզի նահանգապետ Վալերի Սերդյուկովը։
Նկարագիր
«Զինվորական փառքի քաղաք Լուգա» կոթողը իրենից ներկայացնում է քառակուսի հրապարակի կենտրոնում տեղադրված դորիական օրդերի սյուն, որի պատվանդանի վրա ամրացված է Ռուսաստանի Դաշնության զինանշանը։ Պատվանդանի դիմային մասում տեղադրված է «Զինվորական փառքի քաղաք» տիտղոսը շնորհելու մասին Նախագահի հրամանագրի տեքստով զարդատախտակ, իսկ պատվանդանի հետևի մասում` զարդատախտակ քաղաքի զինանշանով։
Հրապարակի անկյուններում տեղադրված են քանդակագործական հարթաքանդակներ, որոնց վրա պատկերված են այն իրադարձությունները, ինչի կապակցությամբ քաղաքին շնորհվել է Ռուսաստանի Դաշնության «Ռազմական փառքի քաղաք» պատվավոր կոչումը ։
Արտաքին հղումներ
Կատեգորիա:2010 հիմնադրումներ Կատեգորիա:Լենինգրադի մարզի հուշարձաններ
P/F
«P/F», Արամ Պաչյանի վեպը, որը լույս է տեսել 2020 թվականի սեպտեմբերի 26-ին «Էջ» հրատարակչության կողմից, վեպի վերջաբանը գրել է կոմպոզիտոր, դաշնակահար, երաժշտագետ Արթուր Ավանեսովը։ Հեղինակը վեպն ընծայագրել է Ձեն-բուդդայական դպրոցի իր ուսուցիչներին։ 2021 թվականին «P/F»-ը արժանացել է Եվրոպական միության գրական մրցանակին
Վեպի մասին
«P/F»-ը գրված է հատվածային, փորձարարական արձակի ոճով, նաև Ձեն-բուդդայական կոաններին բնորոշ հնչերանգով։ Գրքում հանդիպում են հին ու նոր Երևանը, քաղաքի բանտարկված գետը՝ Գետառը, 2000-ականներին շահագործումից հանված տրամվայը և մենակ մարդը, որ փնտրում է իր ներկան ու անցյալը արդեն իսկ անհետացող հիշողությունների մայրաքաղաք Երևանում։ Վեպում P/F ծածկանունով համանուն հերոսը, ով տարբեր իրավիճակներում և հատվածներում ներկայանում է նաև այլ անուններով՝ Սև, Ֆիլ, Արամ, իր հիշատակարանը ավարտում է մենախոսական ձոներգով առ Գետառը։ «P/F»-ի շուրջ մտորող իր էսսեում արվեստաբան, երաժշտագետ Մարինե Կարոյանը գրում է՝ «Հետզհետե խտացող անցյալի, ներկայի ու վարագույրի ետևից թափանցող ապագայի կտորտանքները Պաչյանն ամրացնում է ճապոնական Քինցըգի տեխնիկայով։ Ու այդ ոսկեջրած մածուկն այս անգամ Գետառն է։ Հայնե/Շուման-ի պոետի նման («Պոետի սերը») Պաչյանի անսպասելի պոստլյուդիան ձոն է մի գետի, որի մեջ նա թողնում է իր հիշողությունները, սերն ու երգերը։ Սա ասերգ է աղբի մասին, որին ամեն մի Հռենոս կնախանձեր։ Սեփական վերքերը լիզող կատվի նման, իրեն Գետառին նույնացրած հեղինակը անցավ ապրում է իր էկզիստենցիալ միայնությունը։ Ու այդ միայնության մեջ Պաչյանն «օգնություն չի խնդրում»։ Նա դրա կարիքը չունի։ Ես հանգիստ եմ նրա համար» ։
Տիգրան Ամիրյանը՝ «Վերադարձրեք տրամվայը Երևանին» հոդվածում գրում է՝ «Հիշողությունը՝ իր թերությունների, տրավմաների ու մոռացության օվկիանոսների հետ միասին, դառնում է պաչյանական արձակի գլխավոր շարժիչը, իսկ «P/F»-ը վերածվում է նման արձակ ստեղծելու տասնամյա փորձառության պոստֆակտումի։ Պատմողը հրաժեշտ է տալիս իր նախկին տեքստերին, ինչը կրկնօրինակում է և ուժգնացնում վեպի ինքնապատումայնությունը։ Նոր տեքստը երևան է գալիս որպես ժամանակակից բանահյուսության power factor, որ հետարդիական իրականության վիճակում փորձում է վերհիշել սեփական անցյալը՝ միաժամանակ արձանագրելով հարափոփոխ ու մտապահելու համար մեզ ոչ մի վայրկյան չտվող ներկայի բեկորները»
«P/F» վեպի դեռևս անտիպ տեքստերի հիման վրա 2015 թվականի Փետրվարի 22-ին «DILIJAN CHAMBER MUSIC»-ի շրջանակներում ԱՄՆ-ի Լոս Անջելոս քաղաքի «Zipper Hall» սրահում կատարվել է շվեյցարաբնակ կոմպոզիտոր Արամ Հովհաննիսյանի վոկալի, ջութակի և հարվածային գործիքների համար գրված «Pachyan Fragments» ստեղծագործությունը ։
Ծանոթագրություններ
Կատեգորիա:2020 գրքեր Կատեգորիա:2020 վեպեր Կատեգորիա:Արամ Պաչյանի վեպեր Կատեգորիա:Հայերեն վեպեր
Թաղանթային գլոմերուլոնեֆրիտ
Թաղանթային գլոմերուլոնեֆրիտ (ԹԳՆ)՝ երիկամների դանդաղ պրոգրեսիվող հիվանդություն, որով հիմնականում տառապում են 30-50 տարեկան անձինք։ Այս հիվանդությունը հանդիսանում է նեֆրոտիկ սինդրոմի զարգացման երկրորդ գլխավոր պատճառ։ Հիվանդությունը բնորոշվում է իմունոգլոբուլին G (IgG) պարունակող հակամարմինների դեպոզիտների կուտակումով գլոմերուլյար բազալ մեմբրանի սուբէպիթելիալ տարածությունում ։ Իմունոգլոբուլինային դեպոզիտների կուտակումը բերում է պոդոցիտների վնասման, ինչը հանգեցնում է արյունից սպիտակուցների թափանցելիության մեծացման և նեֆրոտիկ համախտանիշի զարգացման։ Կախված առաջացման գործոնից՝ հիվանդությունը դասակարգվում է առաջնային ԹԳՆ (իդեոպաթիկ) և երկրորդային ԹԳՆ ։
Նշաններ և ախտանիշներ
Թաղանթային գլոմերուլոնեֆրիտը դանդաղ է պրոգրեսիվում, այդ պատճառով հիվանդը կարող է որևէ գանգատ չունենալ։ Հետագայում, հիվանդության զարգացմանը զուգընթաց, տեղի է ունենում մեզով մեծ քանակությամբ սպիտակուցների կորուստ (պրոտեինուրիա)։ Զարգանում է նեֆրոտիկ համախտանիշ։ Սպիտակուցների կորուստը հանգեցնում է ոտքերի այտուցի առաջացման։ Այտուցի հետևանքով կարող է դիտվել քաշի ավելացում։ Այսպիսով թաղանթային գլոմերուլոնեֆրիտի հիմնական նշաններն ու ախտանշաններն են ոտքերի այտուցը, քաշի ավելացումը, հոգնածությունը, վատ ախորժակը, փրփուրոտ մեզը, պրոտեինուրիան, խոլեսթերինի բարձր մակարդակը, արյան սպիտակուցների պակասը (հատկապես ալբումինի)։ Երկարատև բուժման բացակայությունը կարող է հանգեցնել երիկամային անբավարարության ։
Առաջնային կամ իդեոպաթիկ ԹԳՆ
Թաղանթային գլոմերուլոնեֆրիտի դեպքերի 85%-ը դասակարգվում են որպես առաջնային։ Այլ կերպ առաջնային ԹԳՆ-ն անվանում են իդեոպաթիկ։ Այժմ, կատարված հետազոտությունների հիման վրա, առաջնային ԹԳՆ-ն նկարագրվում է հետևյալ կերպ․
Որոշ հետազոտություններ ցույց են տվել, որ որպես անտիգեն կարող է հանդիսանալ չեզոք էնդոպեպտիդազը և ցլի կատիոնային շիճուկային ալբումինը ։
Առաջնային ԹԳՆ-ի դեպքում ռեակտիվություն է դիտվում ներբջջային կոմպոնենտներ սուպերօքսիդ դիսմուտազ-2-ի, ալդոզ ռեդուկտազի և էնոլազի դեմ։ Սա նույնպես կարող է հանգեցնել պոդոցիտների վնասման ։
Երկրորդային ԹԳՆ
Երկրորդային ԹԳՆ-ի զարգացման պատճառ են առկա հիվանդությունները, դեղերը կամ այլ գործոնները։ Երկրորդային ԹԳՆ-ի զարգացման համար անհրաժեշտ գործոններն են․
Պաթոգենեզ
Թաղանթային գլոմերուլոնեֆրիտը քրոնիկ իմուն կոմպլեքսային գլոմերուլոնեֆրիտի ձև է՝ պայմանավորված հակամարմինների առաջացմամբ, որոնք ազդում են in situ էնդոգեն կամ շրջանառության արդյունքում նստեցված գլոմերուլյար անտիգենների դեմ ։ Իմուն համակարգի կողմից սինթեզվում է IgG4, որն ազդում է պոդոցիտների կողմից էքսպրեսված M-տիպի ֆոսֆոլիպազա-A2 ընկալիչների (PLA2R) վրա։ Ձևավորվում է սուբէպիթելիալ իմուն կոմպլեքս, որն ակտիվացնում է կոմպլեմենտի համակարգը։ Կոմպլեմենտի հաջորդական ակտիվացումը բերում է C5b-C9 թաղանթ գրոհող կոմպլեքսի ակտիվացման ։ Հետազոտությունների արդյունքում պարզ է դարձել, որ C5b-C9 կոմպլեքսն առավելապես ազդում է պոդոցիտների վրա։ Ակտիվանում են հետևալ վնասող մեխանիզմները․
Այս պրոցեսի հետևանքով տեղի է ունենում պոդոցիտների վնասում։ Նույն մեխանիզմը աշխատում է նաև պոդոցիտների 7A դոմեն պարունակող թրոմբոսպոնդին տիպ 1 անտիգենի դեմ (THSD7A) ։ Պոդոցիտների վնասումը և կորուստը, ֆիլտրող թաղաթի փոփոխությունները բերում են գլոմերուլյար ֆիլտրացիայի գործընթացի խանգարման։ Նույնիսկ իմուն ռեմիսիայի փուլում ամբողջությամբ չի վերականգնվում պոդոցիտների կորուստը։ Արդյունքում մեծ է հավանականությունը, որ երիկամներում կզարգանա գլոմերուլյար սկլերոզ, տուբուլյար ատրոֆիա և ինտերստիցիալ ֆիբրոզ ։
Մորֆոլոգիա
Մանրադիտակային ուսումնասիրության ժամանակ հնարավոր է նկատել, որ որոշ նեֆրոններ անվնաս են ։
Ախտորոշում
Շատ դեպքերում հիվանդությունը մնում է աննկատ և հայտնաբերվում է հանկարծակի՝ մեզի անալիզի միջացով։ ԹԳՆ-ի ախտորոշումը կատարվում է հետևյալ թեստերի հիման վրա․
Բուժում
Առաջնային ԹԳՆ-ի բուժման համար օգտագործվում է իմունոսուպրեսիվ թերապիա։ Սակայն պետք է բուժում իրականացնել հիվանդության հետևանքով առաջացած բարդությունների, ինչպիսիք են հիպերտենզիան, հիպերլիպիդեմիան, այտուցը, պրոտեինուրիան, վերացման և կարգավորման համար։ Այս դեպքում կիրառվում են․
Իմունոսուպրեսիվ թերապիա
Իմունոսուպրեսիվ թերապիան իրականացվում է եթե գլոմերուլյար ֆիլտրացիայի արագության պրոգրեսիվեղ նվազում, շիճուկային կրեատինինի բարձրացում և պրոտեինուրիա, որը կա 6 ամիս և ավելի ։ Կիրառվում են՝
Կանխատեսումներ
Հիվանդների մոտ 60%-ի մոտ պահպանվում է պրոտեինուրիան, սակայն միայն 40% հիվանդների մոտ է 2-20 տարվա ընթացքում զարգանում երիկամային անբավարարություն։ Մոտ 10-30% դեպքերում հիվանդության ելքն ավելի բարենպաստ է՝ դիտվում է պրոտեինուրիայի մասնակի կամ ամբողջական ռեմիսիա ։
Տերմինոլոգիա
Թաղանթային գլոմերուլոնեֆրիտ անվանումից բացի, օգտագործվում են նաև թաղանթային նեֆրոպաթիա, թաղանթային գլոմերուլոպաթիա , թաղանթային նեֆրիտ տերմինները ։ Բոոլոր այս տերմինները վերաբերվում են միևնույն հիվանդությանը։
Արտաքին հղումներ
Կատեգորիա:Երիկամների հիվանդություններ Կատեգորիա:Բորբոքումներ
Պոկրովկա (գյուղ, Դյուտյուլինսկի շրջան)
Պոկրովկա (Покровка, Покровка), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դյուտյուլինսկի շրջանի բնակավայրեր
Նարաևկա (գյուղ, Սլավուտայի շրջան)
Նարաևկա (Нараївка), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Նարաևկա գյուղում բնակվում էր 381 մարդ։ Բնակավայրը զբաղեցնում է 1,93 կմ² տարածք։ Բնակչության խտությունը կազմում էր 197,41 մարդ/կմ²։
Գրպանի ժամացույց
Գրպանի ժամացույց, ժամացույցի հատուկ տեսակ, որը նախատեսված է գրպանում պահելու համար։ Սովորաբար ունենում են շղթա, որ նախատեսված է ժամացույցը հարմարավետ պահելու և գրպանից ապահով դուրս բերելու համար։
Պատմություն
Շղթայով գրպանի ժամացույցները ի հայտ են եկել 17-րդ դարում, երբ հայտնագործվեց փոքր չափերի ժամացույցի մեխանիզմը, ինչը թույլ էր տալիս այն պահել գրպանում, ոչ թե գցել վզին, ինչպես նախկինում։
Հետաքրքիր է, որ հետագայում ձեռքի ժամացույցների մշակումն ու գործածությունը գրպանի ժամացույցների կիրառման վրա չազդեց, քանի որ շատ մարդիկ էին կարծում, որ ժամացույցը ձեռքին կրելը այնքան էլ հարմար չէ։ Այսօր էլ շատ մարդիկ նախընտրում են ժամացույցը կրել գրպանում։
Հարկ է նշել, որ այդպիսի ժամացույցների հայտնագործումն իր ազդեցությունն է թողել նորաձևության վրա. աստիճանաբար սկսել են գործածել ժամացույցի համար հատուկ գրպան ունեցող բաճկոններ։ Երբեմն գրպանի ժամացույցն ամրացրել են կոճակներին այնպես, որ կախազարդը ևս երևա` դառնալով լրացուցիչ աքսեսուար։
Ուշագրավ է, որ 19-րդ դարի կեսին գրպանի ժամացույցների մեծ մասն աշխատում էր բանալու օգնությամբ, որն իր ուղղանկյուն կտրվածքով ժամացույցը լարելիս միանում էր գլանի լիսեռին, իսկ մնացած ժամանակ պահվում շղթայի վրա` ժամացույցի կողքին։ Այդպիսով` առանձին գրպանի առկայությունը նորաձևության օրինաչափ պատասխանն էր տեխնիկական առաջընթացին։
Արտաքին հղումներ
Կատեգորիա:Ժամացույցներ
.cat
.cat, վերին մակարդակի ազգային դոմեն կատալոնական կայքերի համար։ Այն ներմուծելու որոշումն ընդունվել է 2005 թվականի սեպտեմբերին։ Գրանցումը սկսվել է 2006 թվականի փետրվարին և բոլոր ցանկացողների համար վերջնականապես բացվել է նույն թվականի ապրիլին։ Այս դոմենը ներմուծելու նպատակը կատալոնական մշակույթի և լեզվի զարգացմանը աջակցելն է։ 2014 թվականի դեկտեմբերի տվյալներով գրանցված էր 83300 դոմենային անուն ։ Նախաձեռնության հովանավորը «Fundació puntCAT» կազմակերպությունն է ։
Պատմություն
Մինչև .cat դոմենի ներմուծումը կատալոնախոս համայնքի ներկայացուցիչները վեբ-կայքեր ստեղծելու համար օգտագործում էին .es, .ad, .fr, .it դոմենները (ընտրությունը կախված էր պետությունից)։ Նախկինում եղել են փորձեր գրանցելու .ct դոմենը, սակայն քանի որ Կատալոնիան չկա ISO 3166-1 ցանկում, այդ փորձերը հաջողություն չեն ունեցել։ Այդ խնդիրը լուծելու նպատակով էլ 2005 թվականի սեպտեմբերին ներմուծվեց .cat դոմենը։
Դոմենային անվան գրանցման չափանիշները
Գրանցումն անցնելու համար անհրաժեշտ է ապացուցել համապատասխանությունը հետևյալ չափանիշներից մեկին.
Ծանոթագրություններ
cat
Toppdomän
Ակրամովսկու շադինիա
Նկարագրություն
Մինչև 4,5 մմ բարձրությամբ, բարձր կոնաձև խեցին, որի պտույտները ուռչած են, մոխրաեղջրագույն, ելանցքի մոտ ունի կրային կափարիչ ։
Տարածվածություն
Տարածված է Իրանում, Իրաքում, Հայաստանում։ Հայաստանում հայտնի է Արարատյան հարթավայրի մի քանի կետերից՝ Արմավիրի (Սև ջուր գետի ակունքներ՝ Արատաշեն գյուղի մոտակայքում) և Արարատի (Արևաբույր և Ջրահովիտ գյուղերի շրջակայք) մարզերում ։
Պահպանություն
Սահմանակը արեալով և կտրատված ապրելավայրերով հազվագյուտ տեսակ է, որը բնության պահպանության միջազգային միության Կարմիր ցուցակի չափաորոշիչներով գնահատվաում է որպես կրիտիկական վիճակում գտնվող տեսակ։ Տարածման վայրերում ունի բավականին բարձր թվաքանակ, որի փոփոխությունները հայտնի չեն։
Պահպանության միջոցառումներ չեն իրականացվում ։
Ծանոթագրություններ
Կատեգորիա:Փափկամարմիններ Կատեգորիա:Կենդանիներ Կատեգորիա:Հազվագյուտ տեսակներ Կատեգորիա:ՀՀ Կարմիր գրքում գրանցված կենդանիներ
Աբաթ-Սոգյութլու
Աբաթ-Սոգյութլու, գյուղ Արևելյան Հայաստանում, Կարսի մարզում, Բենգլի-Ահմեդ գյուղի մոտ ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Don't Shut Me Down
«Don’t Shut Me Down», շվեդական ABBA խմբի երգը, թողարկվել է 2021 թվականի սեպտեմբերի 2-ին։։
Երգի մասին
Երգը ստեղծվել և ձայնագրվել է դեռևս 2017 թվականին, երբ կոլեկտիվի անդամները նոր էին վերամիավորվել համատեղ աշխատանքի համար ։ Այն պատմում է տղամարդու և կնոջ հարաբերությունների մասին։ Ինչպես քառյակի շատ այլ աշխատանքներում, հենց կինն է իր համար գլխավոր ու տանջալի քայլը անում՝ վերադառնում է իր սիրելիի մոտ ու համարձակվում բացատրվել նրա հետ։
Բիսկով (այլ կիրառումներ)
Բիսկով, կարող է վերաբերել՝
Ալմշկա
Ալմշկա, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Բաբերդ քաղաքից 10-11 կմ արևելք՝ Ճորոխ գետի ձախ ափին։
Բնակչություն
1872-1873 թթ.-ին ուներ 5 տուն հայ և 10 տուն թուրք բնակիչ։ 1909 թ.-ին ուներ 9 տուն հայ և 17 տուն այլազգի բնակիչներ։
Տնտեսություն
Բնակչության հիմնական զբաղմունքը արհեստներն ու հողագործությունն էր։
Պատմամշակութային կառույցներ
Ալմշկան ուներ Ս. Նշան անունով եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Առուկյուլա (գյուղ, Պյուհալեպա շրջան)
Առուկյուլա (Aruküla), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 19 մարդ։
Արտաքին հղումներ
Կատեգորիա:Էստոնիայի Հիյումա նահանգի Պյուհալեպա շրջանի բնակավայրեր Կատեգորիա:Էստոնիայի գյուղեր
Լեզվախումբ
Լեզվախումբ, որևէ ընդհանուր հատկանիշով կամ հատկանիշների ամբողջությամբ բնութագրվող լեզուների խումբ։ Գործածվում է առավելապես լեզուների ծագումնաբանական դասակարգման մեջ՝ երկու նշանակությամբ.
Ծանոթագրություններ
Կատեգորիա:Լեզվաբանություն Կատեգորիա:Լեզու
Ժարդին (Սեարա)
Ժարդին (Jardim), համայնք Բրազիլիայում՝ Սեարա նահանգի կազմում։ Գտնվում է Սեարա նահանգի Հարավային մարզում։ Մտնում է Կարիրի գավառի կազմի մեջ։ Բնակչությունը կազմում է 28 225 մարդ՝ 2006 թվականի տվյալներով։ Գրավում է 457,034 կմ2 տարածք։ Բնակչության խտությունը՝ 61,8 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Սեարա նահանգի բնակավայրեր
Անձավասար
Անձավասար, լեռնագագաթ Հայաստանի Վայոց ձորի մարզում, Վայքի լեռներում, Արտավան գյուղից 6 կմ հարավ-արևելք։ Բարձրություն 2739 մ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Վայոց ձորի մարզի լեռներ
Պոկրովկա (գյուղ, Իգլինսկի շրջան)
Պոկրովկա (Покровка, Покровка), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 187 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իգլինսկի շրջանի բնակավայրեր
Փարի՜զ, Փարի՜զ
Փարի՜զ, Փարի՜զ (Faubourg 36), ֆրանսիացի ռեժիսոր Քրիստոֆ Բարատյեի 2008 թվականին նկարահանված երաժշտական, դրամատիկական ֆիլմը։
Սյուժե
Փարիզ, 1936 թվական։ Երեք գործազուրկ դերասաններ ցանկանում են վերադարձնել «Շանսոնիա» համերգասրահը, որտեղ նրանք ժամանակին ելույթ են ունեցել, և որը հիմա փակ է։ Սակայն հանրությանն այլևս դուր չի գալիս նրանց ծեծված համարներն ու կատակները։ Եվ այդ ժամանակ նրանք հուսահատված քայլի են դիմում` թույլ տալով գեղեցկուհի Միլաշկային երգել իր սիրած «Փարիզ, Փարիզ» երգը…
Պարգևներ և առաջադրումներ
«Սեզար» կինոմրցանակ 2009.
«Լյումեր» մրցանակ 2009.
«Օսկար» մրցանակ 2010.
Արտաքին հղումներ
Կատեգորիա:Ֆրանսիական դրամա ֆիլմեր Կատեգորիա:Ֆրանսիական երաժշտական ֆիլմեր Կատեգորիա:Ֆրանսերեն ֆիլմեր Կատեգորիա:2008 ֆիլմեր Կատեգորիա:Ֆրանսիական ֆիլմեր Կատեգորիա:Գերմանական ֆիլմեր Կատեգորիա:Ֆիլմեր, որոնց գործողությունները տեղի են ունենում 1930-ականներին Կատեգորիա:Ֆիլմեր Փարիզի մասին Կատեգորիա:Գերմանական դրամա ֆիլմեր Կատեգորիա:Ֆրանսիական մելոդրամա ֆիլմեր Կատեգորիա:Գերմանական մելոդրամա ֆիլմեր Կատեգորիա:Գերմանական երաժշտական ֆիլմեր
Թզուկներ
Թզուկները (gēnomos, «ստորգետնյա բնակիչ», կամ Γνώση գիտելիք), հեքիաթային գաճաճներ Արևմտյան եվրոպայից, առաջին հերթին գերմանասկանդինավյան ֆոլկլորից, հեքիաթների և լեգենդների հաճախակի հանդիպող հերոսներ ։ Տարբեր լեզուներում հայտնի է՝ «դվերգ» (dvergr, հոգնակի թվով dvergar), «ցվերգ» (Zwerge), «դվորֆ» (dwarfs), «կրասնոլյուդ» (krasnolud), «տրեպյաստոկ» (trpaslík) անվանումներով ։ Ըստ լեգենդի նրանք ապրում են գետնի տակ, կրում են մորուք և հայտնի են հարուստի և արհեստավորության համբավով։
Սվարտալֆները Էդդաների մեջ
Թզուկների հիմնական նախատիպերից մեկը համարվում են՝ ներքնահարկի ալվերը կամ ցվերգերը (գաճաճները), գերմանասկանդինավյան դիցաբանությունից ։ Սկանդինավյան դիցաբանության մեջ ցվերգերը համարվում են ալվերի (էլֆերի) ներքևի, «չարանենգ» բարեկամներ, սվարտալֆներ, ընդ որում առասպելներում ներքնահարկի ալվերին  ավելի մեծ նշանակություն են տալիս։ Սվարտալֆներին ստեղծել են աստվածները, Իմիր հսկայի դիակի վրա սողացող գերեզմանային որդերից։ Նրանք հասակով փոքր են և ունեն մուգ դեմք, ապրում են Սվարտալֆհեյմում։ Որպեսզի նրանք չհանդիպեն իրենց եղբայներ «լուսավոր» ալվերին և չթշնամանան, աստվածները նրանց անիծել են, որ արևի ճառագայթների ազդեցությունից ցվերգերը վերածվեն քարերի։
Երբ պնդերես գաճաճ Ալվիսը հանդգնեց խնդրել Տորայի դստեր՝ Տրուդի ձեռքը, խորամանկ Ասը սկսեց օգտագործել իր իմաստությունը և ձգեց ժամանակը մինչ առավոտ, երբ արևը սպանեց անպատկառին։ (Փաստարկը ծաղրապատճենված է Ջոն Ռոնալդ Ռուել Թոլքինի կողմից «Հոբիթ կամ գնալն ու գալը» պատմվածքում, որտեղ ընդհակառակը՝ թզուկներն են այդպիսով փրկվում տրրոլներից)։
Երգ Նիբիլունգների մասին
Հին գերմանական էպոսի՝ «Երգ Նիբիլունգների մասին», մեջ ստորգետնյա գանձերի պահպանողներին անվանում են «նիբիլունգներ»։ Նիբիլունգների արքա՝ երկու եղբայրները չկարողացան կիսել իրենց պատկանող գանձերը։ Նրանք խնդրեցին Զիրգֆրիդ հերոսին կազմակերպել բաշխումը, բայց նրանից դժգոհ մնացին և դյուցազնին մեղադրեցին իրենց կռվի մեջ։ Կատաղած Զիրգֆրիդը տապալեց արքաներին, տիրելով նիբիլունգների երկիրը և նրանց գանձերը։ Ալբրիխ գաճաճը, որ նախկին թագավորների օրոք գանձերի պահապանն էր, սկսեց ծառայել Զիրգֆրիդին։ Հետագայում էպոսը «նիբիլունգներ» անվանումը տարածում է գանձերի բոլոր տիրակալների վրա, այդ թվում նաև բուրգունդների, որոնք սպանեցին Զիրգֆրիդին տրիանալով նրա գանձերին։ Այսպիսով այս անվանումը արդյունքում կորցնում է կապը թզուկների հետ ։ «Եզջուրե Զիրգֆրիդ» ավանդազրույցից հյուսվել է «երգերի» մի ամբողջ շարք, որում Զիրգֆրիդի և գաճաճների փոխհարաբերությունները բացահայտված է ամբողջությամբ։ Այստեղ Զիրրգֆրիդը հաղթում է վիշապին ցվերգերի թագավոր՝ Էգվալդի օգնությամբ, թագավորը իր կախարդանքով դարձնում է հերոսին անտեսանելի, որպեսիզի վերջին կարողանա ավելի նոտ գնալ վիշապին ։
Օկուլտականություն և ալքիմիա
Թզուկ բառը (gnomus հավանաբար, Γνώση գիտություն)հորինել է ալքիմիկոս Պարացելսը 16-րդ դարում  ։ Օկուլտականության և ալքիմիայի մեջ թզուկը դա երկրի հոգին է, որպես առաջնային տարր, երկրի էլեմենտալ։ Պարացելսը նկարագրում է թզուկներին, որպես երկու թիզ հասակ (մոտ 40 սմ) ունեցող, մարդկանց հետ չափազազանց դժկամությամբ  շփման մեջ մտնող  էակների, որոնք ունակ են պինդ գետնի միջով տեղափոխվելու այնպի հերթությամբ, ինչպես մարդիկ են տեղաշարժվում տարածության մեջ։ Նման նկարագիր կարելի  է գտնել Վիլլարի 1670 թվականի աշխատության մեջ, որտեղ, սակայն  թզուկները ներկայացված են որպես մարդկանց ընկերներ, պատրաստ հաճույքով օգնել նրանց, ոչ մեծ վարձատրությամբ։
Արտաքին հղումներ
Կատեգորիա:Դիցաբանություն Կատեգորիա:Բանահյուսություն
Ինշակովկա
Ինշակովկա (Иншако́вка), գյուղ Ռուսաստանի, Լիպեցկի մարզի Լեբեդյանսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1782 թվականին հիմնադրված բնակավայրեր Կատեգորիա:Ռուսաստանի Լիպեցկի մարզի Լեբեդյանսկի շրջանի բնակավայրեր
Դոլորես դել Ռիո
1920-1930-ական թվականների Հոլիվուդյան աստղ, 1940-1950-ական թվականների Մեքսիկայի կինեմատոգրաֆիայի ոսկե դարի կին ֆիլմ-աստղ  ։
Կենսագրություն
Մարիա դե լոս Դոլորես Ասունսոլո Լոպես-Նեգրետե (María de los Dolores Asúnsolo y López Negrete), առավել հայտնի է որպես Դոլորես դել Ռիո, ծնվել է Մեքսիկայի Դուրանգո նահանգում 1905 թվականի օգոստոսի 3-ին հարուստ ագարակատերերի ընտանիքում։ Մեքսիկական հեղափոխության ժամանակ ընտանիքը սնանկացել է, և նա որոշել է դառնալ դերասանուհի՝ իր ֆինանսական վիճակը բարելավելու համար։
1921 թվականին 16 տարեկան հասակում ամուսանում է Խաիմա Մարտինես դել Ռիոյի հետ, այնուհետև արտագաղթում է ԱՄՆ` ակնկալելով իր կարիերան սկսել շոու բիզնեսում որեպս սցենարիստ և դերասանուհի։ Երեկույթներից մեկի ժամանակ ծանոթանում է հոլիվուդյան պրոդյուսերներից մեկի հետ, ում միջոցով սկսում է իր կարիյերան կինո ասպարեզում։ Այդ ժամանակ նա արդեն բաժանված էր ամուսնուց, սակայն որոշում է պահել ամուսնու ազգանունը։ Նրա կինոբեմելը տեղի է ունենում 1925 թվականին «Ջոաննա» ֆիլմով։
1926 թվականին Ջոան Քրոուֆորդի, Ջանեթ Գեյնոր ի, Մերի Ասթոր ի, Ֆեյ Ռեյ ի հետ միասին ընդգրկվում է WAMPAS Baby Stars-ում (երիտասարդ աստղեր գովազդային կազմակերպություն)։ Նրա կարիերան փայլուն կերպով շարունակվում է համր կինոյի մնացած ամբողջ ժամանակահատվածում, և նա շարունակում էր մնալ Հոլիվուդի ամենագեղեցիկ դերասանուհիներից մեկը։
1930 թվականին Դոլորես դել Ռիոն ամուսնանում է «Metro-Goldwyn-Mayer» արտ-տնօրեններից մեկի՝ Սեդրիկա Գոբոնսայի հետ։ Ձայնով ֆիլմերի ի հայտ գալով՝ Դոլորեսը ստանում է երկրորդական դերեր, սակայն 1932 թվականին «Դրախտային թռչնակ» ֆիլմով նա կարողանում է հաջողության հասնել, որից հետո դերեր է մարմնավորում «Թռիչք դեպի Ռիո» (1933) և «Կալենետեում» (1935) ֆիլմերում։
1941 թվականին ամուսնուց բաժանվում է Օրսոն Ուելսի հետ սիրավեպի պատճառով, իսկ 1943 թվականին նկարահանվում է նրա «Ուղևորություն վախերի աշխարհ» ֆիլմում։ Դոլորես դել Ռիոն բարեկամական հարաբերությունների մեջ է եղել մեքսիկացի նկարիչներ՝ Դիեգո Ռիվերայի և Ֆրիդա Կալոյի, ինչպես նաև շատ մեքսիկացի կինեմատոգրաֆների հետ։ 1942 թվականին նա վերադառնում է Մեքսիկա, որտեղ շարունակում է իր կարիերան մեքսիկական ֆիլմերում, որոնցից առավել հայտնի են «Մարիա Կանդելարիան» (1944) և «Փախստականը» (1947)։ Բազմաթիվ անգամներ առաջադրվել է «Silver Ariel» մեքսիակական կինոմրցանակի և չորս անգամ դարձել է դափնեկիր։ 1959 թվականին ամուսնացել է ամերիկացի թատերական բիզնեսմեն Լյուիս Ռիլի հետ։
1960 թվականին գլխավոր դերով հանդես է եկել «Բոցավառվող աստղ» ֆիլմում Էլվիս Փրեսլիի հետ, իսկ չորս տարի հետո հանդես է եկել ռեժիսոր Ջոն Ֆորդի «Շեյենների աշունը» ֆիլմում։ 1950-1960-ական թվականներին նա սկսեց հանդես գալ մի շարք դասական թատերական ներկայացումներում, ինչպիսիք են «Անաստասիա» (1956) և «Կնամոլը» (1958)։ «Սանչեսի երեխաները» (1978) վերջին ֆիլմն է, որտեղ հանդես է եկել դերասանուհին ։
Հիշատակ
Դոլորես դել Ռիոն մահացել է 1983 թվականի ապրիլի 11-ին երիկամների հիվանդությունից Կալիֆորնիա նահանգի Նյուպորտ Բիչ քաղաքում։ Մահից հետո նրան դիակիզել են, մոխիրը ամփոփված է Մեխիկոյի Դոլորես պանթեոնի Նշանավոր գործիչների ռոտոնդա հատվածում։
Կինոարտադրության մեջ ներդրման համար Հոլիվուդյան փառքի ծառուղու Ուայն սթրիթ, 1620 հատվածում տեղակայված է Դոլորեսի աստղը։
Արտաքին հղումներ
Կատեգորիա:Մեքսիկացի դերասանուհիներ Կատեգորիա:Հոլիվուդյան փառքի ծառուղի Կատեգորիա:Ամերիկացի կինոդերասանուհիներ Կատեգորիա:Ամերիկացի մոդելներ Կատեգորիա:Մեքսիկացի երգչուհիներ Կատեգորիա:Ամերիկացի պարուհիներ Կատեգորիա:20-րդ դարի ամերիկացի դերասանուհիներ Կատեգորիա:Թատրոնի դերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Մեքսիկացի մոդելներ Կատեգորիա:Մեքսիկացի կինոդերասաններ Կատեգորիա:Մեքսիկացի պարուհիներ
Կեռնեխներ
Կեռնեխներ, Չքչքաններ կամ իսկական կեռնեխներ (Turdus), ճնճղուկազգիների կարգի կեռնեխների ընտանիքի թռչունների ցեղ։
Արտաքին կառուցվածք
Ճնճղուկից փոքր են, կենդանի զանգվածը՝ 15-16 գ։ Փետրածածկը սև է, սպիտակ, գլուխը՝ շերտավոր կամ ամբողջությամբ սև, թևերին կա սպիտակ բիծ։ Հաճախ նստում են թփուտների ծայրերին։ Հիմնականում միջատակեր են։
Մարմնի երկարությունը 20-25 սմ է։ Հայտնի 62 տեսակները տարածված են Եվրոպայում, Ասիայում և Ամերիկայում, տարվել են նաև Նոր Զելանդիա։
Գետնի վրա շարժվում են ցատկոտելով, ծնկները ծալելով։ Բնադրում են միայնակ կամ փոքր գաղութներով՝ ծառերի, թփերի կամ գետնի վրա։ Ամառվա ընթացքում թխսում են 1-2 անգամ, դնում՝ 3-5 ձու։
Սնվում են միջատներով, սարդերով, փափկամորթներով, հատապտուղներով։ ։ Ապրում են ժայռոտ, քարքարոտ վայրերում, ծովի մակերևույթից 1200-2500 մետր բարձրության վրա (Սևան, Արագած, Եղեգնաձոր, Ջերմուկ և այլն)։ Արոսենու կեռնեխները անտառային թռչուններ են, Հայաստանում չեն բնադրում, լինում են միայն ձմռանը։
Տեսակներ
Հայտնի է մոտ 300 տեսակ, ՀՀ-ում՝ 27 ՝ արշալուսիկ, կարմրատուտներ, սև կեռնեխ, սևախածի կեռնեխ, սպիտակախածի կեռնեխ, սպիտակահոնք կեռնեխ, չքչքաններ, սինակեռնեխ, սոսնձակեռնեխ, սոխակներ, քարաթռչնակներ, խայտաբղետ քարակեռնեխ, կապույտ քարակեռնեխ:
Արտաքին հղումներ
Կատեգորիա:Ճնճղուկանմաններ
Կրկին սիրահարված
Կրկին սիրահարված (Todas las veces que nos enamoramos), իսպանական ռոմանտիկ կատակերգական հեռուստասերիալ, որը ստեղծվել է Կառլոս Մոնտերոյի կողմից Նեթֆլիքսի համար։ Նկարահանվել են Ջորջինա Ամորոսը, Ֆրանկո Մասինին, Ալբերտ Սալազարը, Կառլոս Գոնսալեսը, Բլանկա Մարտինեսը և Ռոզեր Վիլախոսանան։ Նեթֆլիքս հարթակում հեռարձակումը կայացել է 2023 թվականի փետրվարի 14-ին։
Սյուժե
2003 թվականի սեպտեմբերին Իռենը (Ջորջինա Ամորոս) ժամանում է Մադրիդ՝ ցանկանալով նվաճել աշխարհը և դառնալ կինոռեժիսոր։ Այնտեղ նա հանդիպում է իր լավագույն ընկերներին և Խուլիոյին (Ֆրանկո Մասինի), ով կարող էր նրա ֆիլմերի համար դանռալ կատարյալ գլխավոր հերոսը իր ֆիլմերի և իր կյանքի համար։ Բայց կյանքը միշտ այլ ծրագրեր ունի։
Արտադրություն
2022 թվականի ապրիլին Նեթլիքսը հայտարարել է, որ «Էլիտա», «Խառնաշփոթ՝ քեզնից հետո» և «ֆերիա։ Ամենամթին լույսը» հեռուստասերիալներից հետո աշխատում է Կառլոս Մոնտերոյի հետ նոր հեռուստասերիալի վրա ։ Գլխավոր դերերի համար հաստատվել են Ֆրանկո Մասինին և Ջորջինա Ամորոսը ։ Ինչ-որ պահի վերնագիրը ցանկացել են հաստատել «Meet Cute»-ը, սակայն վերջնական տարբերակ է ընտրվել «Կրկին սիրահարված»-ը։
Թողարկում և մարքեթինգ
2023 թվականի հունվարի 16-ին թողարկվել է հեռուստասերիալը, իսկ պրեմիերան կայացել է փետրվարի 14-ին ։